Naționala de fotbal a României începe pregătirile pentru EURO 2024. Tricolorii lui Edi Iordănescu vor juca vineri, de la ora 21:45, cu Irlanda de Nord, pe Arena Națională, iar marți, 26 martie, de la ora 21:30, cu reprezentativa Columbiei, la Madrid, pe stadionul Civitas Metropolitano.
Din informațiile FANATIK, pentru amicalul România – Irlanda de Nord au fost vândute până acum 25.000 de bilete, iar FRF estimează că în tribunele Arenei Naționale vor fi aproximativ 30.000 de spectatori.
Copiii cu vârsta sub 14 ani au acces gratuit în Family Zone, sectoarele dedicate familiilor atât la tribuna 1, cât și la tribuna 2, alegând tipul biletului (copil) în efectuarea comenzii.
FRF informează că datele copiilor trebuie, de asemenea, introduse în platforma de ticketing pentru a le fi eliberate bilete cu valoare zero. Pentru a putea achiziționa bilete în Family Zone, în efectuarea comenzii trebuie introduse datele cel puțin ale unui copil. Fiecare comandă poate conține maximum 4 bilete.
De asemenea, FANATIK a aflat că la amicalul România – Columbia au fost vândute circa 22.000 de tichete până în prezent, iar organizatorii partidei se așteaptă în tribunele impunătorului stadion Civitas Metropolitano, din Madrid, să ajungă la 30.000 de suporteri. Arena pe care joacă Atletico Madrid are o capacitate de 70.460 de locuri.
Prețul biletelor la amicalul România – Columbia:
La aceste prețuri se mai adaugă 3,50 euro taxă de rezervare. Tichetele pot fi cumpărate online, de pe site-ul proticketing.com/lionssports/es. Fanii români își pot cumpăra bilete la peluza sud, iar cei columbieni la peluza nord.
Partida România – Irlanda de Nord va fi transmisă de Prima TV, iar confruntarea România – Columbia va putea fi urmărită la Antena 1.
Selecționerul României, Edi Iordănescu, a convocat un lot de 29 de jucători pentru "dubla" cu Irlanda de Nord și Columbia. Tricolorii se pregătesc la Mogoșoaia.
Iordănescu a anunțat că aceste partide reprezintă un prim filtru pentru alcătuirea lotului de 23 de jucători pentru EURO 2024. Tehnicianul așteaptă anumite răspunsuri din partea unor "stranieri" importanți, care nu joacă la echipele de club, precum Andrei Rațiu și Ianis Hagi.
PORTARI: Horațiu MOLDOVAN (Atletico Madrid | Spania, 9/0), Florin NIȚĂ (Gaziantep | Turcia, 19/0), Ștefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAȘI: Andrei RAȚIU (Rayo Vallecano | Spania, 15/1), Cristian MANEA (CFR Cluj, 24/2), Vasile MOGOȘ (CFR Cluj, 4/0), Andrei BURCĂ (Al-Okhdood | Arabia Saudită, 25/1), Radu DRĂGUȘIN (Tottenham | Anglia, 13/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 25/2), Bogdan RACOVIȚAN (Raków | Polonia, 0/0), Nicușor BANCU (Universitatea Craiova, 34/2), Deian SORESCU (Gaziantep | Turcia, 14/0);
MIJLOCAȘI: Nicolae STANCIU (Damac | Arabia Saudită, 66/14), Marius MARIN (Pisa | Italia, 15/0), Alexandru CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUȚAN (Ankaragucu | Turcia, 14/1), Darius OLARU (FCSB, 15/0), Adrian ȘUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUȘ (Gaziantep | Turcia, 8/2), Florinel COMAN (FCSB, 12/1);
ATACANȚI: George PUȘCAȘ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
În afara celor două amicale din martie, cu Irlanda de Nord și Columbia, naționala României mai are programate două amicale înaintea plecării la Campionatul European, ambele la București: